Sempena Hari Avatar, Disney Lancar Trailer Terakhir “Avatar: The Way Of Water”
Sempena meraikan Hari Avatar, Disney telah melancarkan trailer terakhir filem sekuel yang dinantikan, Avatar: The Way of Water, dari pengarah berwawasan James Cameron. Filem epik 3 jam ini akan ditayangkan di pawagam pada 16 Disember ini.  Trailer tersebut menawarkan rakaman terbaru yang menampilkan kepulangan Jake dan Neytiri. Setelah lama hidup aman, mereka sekali lagi akan berjuang demi kehidupan mereka, sepertimana yang berlaku dalam filem pertama. Anda boleh tonton trailer tersebut dibawah: Ditetapkan sedekad selepas filem pertama, Avatar 2 mengikuti bab seterusnya kehidupan Jake (Sam Worthington) dan Neytiri (Zoe Saldana) yang kini menjadi ibu bapa. Kehidupan bahagia dan damai keluarga mereka tiba-tiba berubah dengan kembalinya operasi perlombongan RDA di Pandora, yang dalam filem pertama, telah dikalahkan dan dihantar semula ke Bumi. Avatar 2 menyaksikan beberapa pelakon asal akan kembali membawa watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver. Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain. Filem sekuel ini dijadualkan tayangan pada 16 Disember 2022.